ກຸ່ມ Human Rights Watch ​ປະນາມ ການຈັບ​ກຸມຄຸມຂັງ​ ໂດຍພະລະການ ຂອງ​ທະຫານໄທ
ກຸ່ມ​ປົກປ້ອງ​ສິດທິ​ມະນຸດ Human Rights Watch ​ໄດ້​ຮຽກຮ້ອງ​ ໃຫ້​ພວກທະຫານ​ໄທ ຍຸຕິ​ການຈັບ​ກຸ​ມ​​​ຄຸມຂັງ ໂດຍ​ພະລະ​ການ​ “ຊຶ່ງ​ຮວມທັງ ການ​ບັງຄັບ ໃຫ້ຫາຍສາບສູນ”.
ຄື້ນຟອງ ທີ່ເບິ່ງຄືວ່າ ເປັນການຈັບກຸມຄຸມຂັງໂດຍພະລະການ ໂດຍພວກຜູ້ນຳທະຫານຂອງ ໄທ ລຸນຫຼັງທີ່ໄດ້ມີການກໍ່ລັດຖະ ປະຫານໃນເດືອນແລ້ວນີ້ ໄດ້ສ້າງຄວາມໂກດແຄ້ນໃຫ້ແກ່ກຸ່ມ ປົກປ້ອງສິດທິມະນຸດທີ່ສຳຄັນໆ ພວກທະຫານທີ່ນຳພາໂດຍ ນາຍພົນ ໄດ້ຈັບ ກຸມພວກນັກການເມືອງ ບັນດານັກຂ່າວ ແລະພວກນັກເຄື່ອນໄຫວ ຫຼາຍກວ່າ 200 ຄົນ ນັບຕັ້ງແຕ່ໄດ້ເຂົ້າຍຶດອຳ ນາດ ໃນວັນທີ 22 ພຶດສະພາຜ່ານມາ ມີຫຼາຍໆຄົນຖືກປ່ອຍເປັນອິດສະລະແລ້ວ ແຕ່ວ່າ ມີບາງພວກຍັງ ຖືກກັກຂັງຢູ່ໃນສະຖານທີ່ຄຸມຂັງທີ່ບໍ່ເປີດເຜີຍ ແລະບໍ່ໄດ້ອະນຸຍາດໃຫ້ພົບຄອບຄົວແລະທະນາຍຄວາມຂອງພວກເຂົາເຈົ້າເລີຍ ກຸ່ມປົກປ້ອງສິດທິມະນຸດ Human Rights Watch ໄດ້ຮຽກຮ້ອງໃຫ້ພວກທະຫານຍຸຕິການຈັບກຸມຄຸມຂັງໂດຍພະລະການ “ຊຶ່ງຮວມທັງການບັງຄັບໃຫ້ຫາຍສາບສູນໄປ” ນຳດ້ວຍ ກຸ່ມດັ່ງກ່າວຍັງໄດ້ເວົ້າອີກວ່າ ຕົນມີຄວາມເປັນຫວ່ງເປັນໃຍ ກ່ຽວກັບນັກເຄື່ອນໄຫວເສື້ອແດງ ໄວ 27 ປີ  ຜູ້ທີ່ໄດ້ຖືກທະຫານຈັບກຸມ ໃນວັນທີ 28 ພຶດສະພາ ຜ່ານມານັ້ນ ກຸ່ມປົກປ້ອງສິດທິມະນຸດກຸ່ມນີ້ເວົ້າວ່າ ການກັກຂັງ Kristsuda ໄດ້ກາຍກຳນົດ 7 ວັນແລ້ວ ທີ່ໄດ້ອະນຸຍາດໃຫ້ຕາມກົດໄອຍະການເສິກ ທີ່ນຳໃຊ້ໂດຍທາງທະຫານ ຜູ້ອຳນວຍການຝ່າຍເອເຊຍ ຂອງກຸ່ມປົກປ້ອງສິດທິມະນຸດ Human Rights Watch ໄດ້ກ່າວວ່າ ພວກທະຫານບໍ່ໄດ້ເປີດເຜີຍໃຫ້ຊາບເຖິງສະຖານທີ່ກັກຂັງພວກນັກເຄື່ອນໄຫວທີ່ຖືກຈັບ ເຊັ່ນ Kristsuda